Lav et referat af nedenstående tekst:

Tekst:
For præcis en uge siden kom det frem, at en medarbejder på ældrecentret i Sindal, Vendelbocentret, var smittet med coronavirus. Siden er antallet af både beboere og medarbejdere steget, og i dag er ingen undtagelse. Der er tre flere medarbejdere, der er testet positiv siden tirsdag og yderligere to beboere. Dertil kommer det, at 10 medarbejdere er hjemme med symptomer. - Det er jo meget bekymrende og rigtig trist. Jeg er ked af det på de medarbejdere og familiers vegne,  der har det tæt inde på livet. Jeg føler virkelig med dem, siger Leif Serup, der er direktør for Sundheds-, Ældre- og Handicapforvaltningen i Hjørring Kommune. Håber at dagens udbrud er "gammel" smitte Han håber på, at de personer, der er blevet smittet har fået virussen, inden man i onsdags satte flere tiltag i værk for at stoppe spredningen af virussen. - Inkubationstiden kan være i op til 14 dage, hvor man kan være symptomfri, derfor håber vi det er fra før onsdag i sidste uge, for vi vurderer, at de vi har sat i gang, er med til at standse yderligere smitte. Men vi ved det først endeligt efter næste onsdag, siger han. Med mange medarbejdere, der er smittede eller hjemme med symptomer er det hårdt for de tilbageværende ansatte. - De gør en kæmpe indsats lige nu, siger han. Kørende tests stables på benene I øjeblikket er kommunen ved at stable en stor stilet testprogram på benene. For alle beboere og medarbejdere inden for ældreplejen skal testes, også de ældre, der blot får besøg af hjemmeplejen. Det er 3.000 personer i alt. - Det er en større logistisk opgave 3.000 som skal testes to gange. Det er noget vi arbejder sammen med Region Nordjylland om at finde en løsning på, siger han og forklarer, hvorfor det er et stort arbejde: - Det er et setup, som ikke er set i Danmark før. Det er første gang, man systematisk tester alle i hjemmeplejen et sted, og vi gør det for at få et overblik over, om smitten er spredt yderligere. Planen er, at etablere 20 test-biler, der har en chauffør og en særlig uddannet medicinstuderende, som kan tage prøverne hjemme hos borgerne. Ordningen starter i midten af næste uge, når der er styr på biler, udstyr med mere. Det forventes, at test bilerne kan teste 3.000 på en uge.

Referat:
Resultater fra flere tests af beboere er kommet. Nu er 20 medarbejdere og 14 beboere testet positiv for coronavirus. Det er fem mere end tirsdag.